Eficiență slabă la DNA: din 105 dosare legate de corupția în pandemie, doar 5 au fost soluționate. Câte au fost clasate.
Din cele 105 dosare pe "corupția de pandemie", în 2020, DNA a soluționat doar 5 dosare, cu 6 inculpați, prin doar 2 rechizitorii. 24 de dosare ale DNA în legătură cu pandemia de COVID- 19 au fost clasate iar 76 sunt încă în lucru la DNA. DNA este pe scădere la număr de infracțiuni de corupție, dosare soluționate, cazuri de soluționat, noi dosare, măsuri asiguratorii și recuperări de prejudicii din dosare. Și calitatea persoanelor condamnate în dosarele DNA a scăzut în 2020. În 2020, DNA a fost pe creștere la capitolul arestați preventiv, număr de inculpați și sesizări. Cu instanțele închise pe motiv de pandemie timp de mai multe luni, DNA a avut achitări de 29,9% în 2020. 151 de oameni inculpați și trimiși în judecată au fost achitați definitiv în dosarele DNA 2020.
Datele bilanțului DNA, dat publicității de parchetul anticorupție, arată că eficiența procurorilor din Știrbei Vodă a scăzut în anul 2020, din februarie anul trecut instituția fiind condusă de către procurorul șef DNA, Crin Nicu Bologa, numit în funcție pentru 3 ani de către președintele României, Klaus Iohannis.Conform informațiilor publicate oficial, DNA arată că a înregistrat în tot anul 2020 un total de 105 dosare de "corupție pe timp de pandemie".Dintre cele 105 dosare "în legătură cu pandemia COVID -19", procurorii DNA au soluționat într-un an doar 5 dosare și au trimis numai 6 inculpați în judecată prin intermediul a 2 rechizitorii. Așa se face că acum, la finalul lui februarie 2021, DNA arată că 24 din totalul de cele 105 dosare au soluționate prin clasare iar 76 sunt în continuare în lucru și în 2021.Aceeași "eficiență" slabă a anticorupției pe timp de pandemie a comunicat-o DNA și în noiembrie 2020, într-un răspuns oficial pentru Mediafax.La acea vreme, din cele 64 de dosare penale pe fapte de corupție săvârșite în pandemie, în legătură cu achiziționarea de materiale și echipamente anti- COVID, anunțate de procurorul șef DNA, Crin Nicu Bologa, la acel moment, în 9 luni, DNA terminase același număr de dosare: 5, finalizate în 2 rechizitorii cu 6 inculpați, pentru 59 de dosare anunțând la acea vreme că urmărirea penală se efectuează in rem, fără ca DNA să aibă un suspect sau inculpat.Dosarele instrumentate de DNA pe tema pandemiei se referă la fostul șef al Unifarm, Adrian Eugen Ionel și la cazul lui Marius Avram Gal, fostul consilier al deputatului PNL, Ben Oni Ardelean.În rest, datele bilanțului DNA pe 2020 arată mai multe scăderi pe indicatorii eficienței instituției decât creșteri.În 2020, DNA a indentificat în rechizitorii mai puține infracțiuni de corupție ( – 48), multe infracțiuni de abuz în serviciu (+33) și mai puține infracțiuni privind fondurile europene (-59).În rest, cifrele arată că în 2019 DNA a avut 7077 dosare de soluționat. În 2020, DNA a avut doar 6018. Mai puțin cu 1059 de dosare.În 2019, DNA a înregistrat 2794 de noi dosare în instituție. În 2020, a înregistrat doar 2764 de noi dosare. Mai puțin cu 30 de dosare.În 2019, DNA a avut 2694 de dosare soluționate. În 2020 doar 2308. Mai puțin cu 386 dosare soluționate.În 2019, DNA a trimis în judecată 501 de inculpați. În 2020, a trimis în judecată 504 de inculpați. Mai mult cu 3.În 2020, DNA a avut cu 266 de sesizări mai multe față de 2019 (1988/1722) și cu 357 sesizări din oficiu mai multe față de anul precedent ( 906/549).În 2019, DNA a avut doar 10 inculpați arestați preventiv. În 2020, DNA a avut 29 de arestați preventiv. Mai mult cu 19 arestați preventiv.În 2019, DNA a inculpat 52 de persoane juridice. În 2020 a inculpat 49 persoane juridice. Mai puțin cu 3.În 2020, DNA a dispus măsuri asiguratorii de 138 de milioane de euro. Mai puțin cu 86 de milioane de euro față de 2019, când a dispus măsuri asiguratorii de 224 milioane.În 2020, din dosarele DNA s-au recuperat 106 milioane de euro. Mai puțin cu 13 milioane de euro față de 2019.Nici raportat la calitatea persoanelor, DNA nu a stat bine pe 2020, potrivit propriei raportări.În 2020, DNA a trimis în judecată 3 deputați și 1 senator, toți de fapt inculpați în 2019, dar în 2019 a trimis în judecată oameni mai importanți: 3 miniștri, 2 deputați, 2 europarlamentari, 1 președinte ANAF și 2 vicepreședinți.Cât privește activitatea de judecată, DNA a fost în 2020 prezentă la 9320 de ședințe de judecată, față de 11.124 în 2019. Adică a participat în mai puține ședinte de judecată ( – 1804 ședințe), având în vedere că în perioada de pandemie, mai bine de 4 luni nu s-au judecat dosare.Tocmai de aceea, ponderea achitărilor DNA a scăzut pe 2020, pentru că nu a existat activitate în instanțe. Așa se face că în 2020, DNA arată că a avut achitări de 29,90%, față de 2019 când achitările au fost de 52,3% pentru că a existat activitate de judecată.În 2020, 151 de persoane trimise în judecată de către DNA au fost achitate definitiv și au fost găsite nevinovate de către instanțele de judecată. Dintre acestea, 44 au fost condamnate în primă instanță la pedepse de condamnare cu până la 6 ani și 4 luni cu executare, iar apoi instanțele le-a achitat, situația arătând o jurisprudență neunitară.Și după 5 ani, DNA continuă să se plângă de deciziile Curții Constituționale. Ca atare, conducerea DNA scrie în bilanț că 22 de inculpați au fost achitați ca urmare a unei decizii CCR din 2016 iar 23 de inculpați au fost achitați din cauza excluderii interceptărilor."În anul 2020 a fost dispusă clasarea într-un număr de 142 dosare penale ale Direcției Naționale Anticorupție, în baza unor decizii ale Curții Constituționale (adoptate în perioada 2016-2020)", arată DNA.În anul 2020, instanțele de judecată au condamnat definitiv prin 258 hotărâri penale un număr de 450 inculpați, în urma sesizării prin rechizitoriile emise de procurorii anticorupție și acordurile de recunoaștere a vinovăției încheiate între aceștia și inculpați. În anul 2019, prin 203 hotărâri definitive au fost condamnați 422 inculpați.Prin prisma domeniului în care activau, DNA arată că 316 condamnați (70,22%) proveneau din mediul privat, din care 51 execută în detenție, reprezentând 16,14 %. Din cei 134 condamnați care activau în mediul public, execută în detenție 41 reprezentând 30,59%.DNA arată că în 2020 activitatea de urmărire penală a fost desfășurată, în medie, de 42 procurori din cele 2 secții operative și 1 serviciu operativ ale structurii centrale.Secția I a DNA ( de combatere a corupției) cu 11 procurori aflați în activitate (10 în luna ianuarie, 9 în luna februarie, 11 în lunile martie – iulie, noiembrie -decembrie, 12 în lunile august – octombrie, din 19 posturi prevăzute în organigrama secției) a avut de soluționat 691 cauze penale (867 în anul 2019), reprezentând o scădere de 20,29 %, din care au fost soluționate 362 (477 în anul 2019), în scădere cu 24,1%. Au rămas nesoluționate 329 cauze (390 în anul 2019), din care în 196 dosare s-a început urmărirea penală de peste 6 luni (275 în anul 2019).Prin cele 20 rechizitorii și 12 acorduri de recunoaștere a vinovăției ale Secției a I a DNA au fost trimiși în judecată 41 inculpați persoane fizice (din care 8 arestați preventiv) și 1 inculpat persoană juridică.Secția II a DNA ( de combatere a infracțiunilor asimilate infracțiunilor de corupție) în anul 2020 din totalul de 35 posturi de procuror prevăzute în organigramă, au fost în activitate efectiv o medie de 27 (4 posturi vacante, 2 procurori delegați la altă structură a Direcției Naționale Anticorupție, 1 procuror detașat la Parchetul European și 1 procuror în concediu creștere copil).Secția a II-a DNA a avut, în 2020, 39 rechizitorii prin care au fost trimiși în judecată 85 inculpați (din care 2 arestați preventiv) plus 21 societăți comerciale.Comparativ, în anul 2019, prin 30 rechizitorii au fost trimiși în judecată 84 inculpați (din care 1 arestat preventiv) plus 15 societăți comerciale. Totodată, conform noilor prevederi ale Codului de procedură penală, au fost perfectate 36 acorduri de recunoaștere a vinovăției față de 23 acorduri de recunoaștere a vinovăției în anul 2019.În anul 2020, Serviciul pentru efectuarea urmăririi penale în cauze privind infracțiunile de corupție săvârșite de militari a finalizat 4 rechizitorii (față de 4 în anul 2019) prin care au fost trimiși în judecată 12 inculpați (față de 5 în anul 2019), din care 1 inculpat persoană juridică. Au fost încheiate și 8 acorduri de recunoaștere a vinovăției cu 8 inculpați (față de 1 acord cu 1 inculpați în anul 2019).În ceea ce privește serviciile teritoriale ale DNA, în 2020, cel mai activ serviciu teritorial al DNA a fost Constanța (42 cauze -65 inculpați, din care 7 persoane juridice și 5 arestați preventiv) și Clujul (32 cauze – 41 inculpați, din care 0 persoane juridice și 3 arestați preventiv). Cele mai ineficiente servicii teritoriale ale DNA au fost, în 2020, Brașovul (3 cauze – Brasov – 5 inculpați, din care 0 persoane juridice și 0 arestați preventiv), Târgu Mureș (3 cauze – TgMures- 3 inculpați, din care 0 persoane juridice și 1 arestați preventiv) și Ploiești (4 cauze – Ploiesti – 5 inculpați, din care 0 persoane juridice și 0 arestați preventiv).Bugetul DNA pe anul 2020 a fost de 40 milioane de euro, iar în DNA au lucrat, tot în anul 2020, 150 de procurori, 243 de ofițeri și agenți de poliție și 73 de specialiști.